Wall Street с покачване, благодарение на ралито в полупроводниците | ActivTrades
Wall Street с покачване, благодарение на ралито в полупроводниците
След като показаха силно движение в посока нагоре по време на сутрешната търговия в сряда, щатските акции отстъпиха в следобедните часове, но все пак успяха да затворят на по-високи нива. Възходящото движение изпрати S&P 500 и Nasdaq до най-добрите им нива на затваряне от около шест месеца. Доходността по щатските държавни книжа се повиши. Загубите на златото бяха ограничени от по-слабия долар. Петролът WTI се понижи, след като правителствените данни показаха изненадващо увеличение на запасите от суров петрол.
Участниците на пазара отговориха положително на доклада на Financial Times, в който се посочва, че САЩ и Китай се приближават до окончателно търговско споразумение, въпреки че въпросите, свързани с механизмите за прилагане и принудителните трансфери на технологии, все още трябва да бъдат изгладени. Днес във Вашингтон се възобновяват търговските разговори между високопоставени американски и китайски служители.
Nasdaq превъзхождаше своите колега като напредна с 0,6%, подкрепен от ръста на много компоненти в индекса Philadelphia Semiconductor (+2,3%), които поскъпнаха на фона на някои позитивни индикации за индустрията. S&P 500 и Dow Jones Industrial Average нараснаха с 0,2% всеки, докато Russell 2000 се повиши с 0,5%.
Интересът към закупуване обаче беше малко по-слаб в сравнение с предходните дни, тъй като трейдърите не бяха възхитени от доклада на ADP, който показва много по-слаб растеж на заетостта в частния сектор през март. ADP обяви, че заетостта в частния сектор се е повишила с 129 000 работни места през март, след като през февруари скочи с ревизираните нагоре 197 000 (предходни 183 000) работни места. Икономистите очакваха заетостта да се увеличи с 170 000 работни места.
Пазарът на труда отслабва, като ръстът на заетостта се забавя значително в повечето отрасли и компании. Фирмите наемат предпазливо, тъй като икономиката се бори с избледняване на фискалните стимули, несигурността при търговията и закъсняващият ефект от затягането на FED. Ако растежът на заетостта отслабне още повече, безработицата ще започне да расте.
В петък Министерството на труда планира да публикува по-внимателно наблюдавания месечен доклад за заетостта, който включва както публични, така и частни работни места. Очаква се заетостта да скочи с 180 000 работни места през март, след като през февруари нарасна със скромните 20 000, докато очакванията са безработицата да се задържи на нива 3,8%.
Отделен доклад на на Institute for Supply Management (ISM) показа рязко забавяне на бизнес експанзията в сферата на услугите в САЩ през март. Индексът се е понижил до 56,1% от 59,7% през февруари при очаквани 57,9%. Стойността през март е най-ниското ниво за индекса от декември 2017 година насам.
Основните европейски пазари също се преместиха нагоре през деня. Докато германският индекс DAX 30 се покачи с 1,7%, то френският индекс CAC 40 и британският FTSE 100 се повишиха съответно с 0,8% и с 0,4%.
На Forex пазара еврото поскъпна спрямо щатския долар в сряда, тъй като надеждите за търговско споразумение между САЩ и Китай повишиха рисковия апетит в световен мащаб, австралийският долар също се радваше на търсене от силните местни и китайски икономически данни.
AUD/USD отскочи за пореден път от подкрепата- зоната около 0,7050. Двойката все още остава в тесен рейндж, като пробив и задържане над 0,7150 би трябвало да отвори пътя към 0,7200 и 0,7250.